
34 DR.31.5.2004 

 

 Dato’ Haji Noh bin Haji Omar:  Terima kasihlah di atas perangkaan Yang 
Berhormat bangkitkan, itu saya percaya perangkaan itu lebih banyak kerana bila kata 
bahasa China, ia termasuk  pada surat yang datang dari Hong Kong dan juga bahasa 
Inggeris dari berbagai-bagai negara yang telah saya nyatakan.  Jadi sudah tentu surat 
khabar ini daripada luar dia akan menggunakan bahasa China atau bahasa Inggeris, 
sedangkan akhbar yang menggunakan bahasa  Melayu ialah akhbar yang dikeluarkan 
di dalam negara kita atau mungkin yang datang daripada Indonesia.   

Saya bersetuju dengan pandangan Yang Berhormat  bahawa memang kita 
ingin mendaulatkan bahasa Melayu, tetapi dalam masa yang sama kita juga 
mengamalkan kebebasan supaya bahasa-bahasa lain juga kita benarkan.  Sama 
jugalah dengan Harakah, Harakah kita lihat patut menggunakan bahasa Melayu sahaja 
tetapi dalam masa yang sama dia juga menggunakan bahasa Inggeris.  Ini tidak 
bermakna  Harakah menyanjung bahasa Inggeris.  Itu sebagai contoh Yang Berhormat, 
jadi menunjukkan bahawa biar banyak bahasa  supaya semua orang boleh membaca 
apa juga berita yang berlaku di sekitar mereka.     

 Tuan Yang di-Pertua, yang kedua ialah masalah sosial. Yang Berhormat bagi 
Rasah dan Yang Berhormat bagi Padang Terap telah menyentuh mengenai masalah 
disiplin dan salah laku pelajar-pelajar sekolah. Buat masa ini pihak polis telah diberi 
peranan untuk membantu pihak sekolah bagi mengatasi masalah ponteng di kalangan 
pelajar. Oleh itu, pihak polis sedang membantu pihak sekolah untuk mengesan pelajar-
pelajar yang ponteng sekolah semasa waktu persekolahan. 

 Timbalan Yang di-Pertua [Datuk Lim Si Cheng]: Yang Berhormat, ada point 
of order. Peraturan Mesyuarat? 

 Tuan Lim Kit Siang: 36. 

 Timbalan Yang di-Pertua [Datuk Lim Si Cheng]: 36. 

 Tuan Lim Kit Siang: 36(1) – bahawa perbahasan tidak boleh mengelirukan 
Dewan ini, oleh kerana beliau kata bahawa tempat....  

 Timbalan Yang di-Pertua [Datuk Lim Si Cheng]: Yang Berhormat, mana 
satu Peraturan Mesyuarat? 

 Tuan Lim Kit Siang: 30.... [Menyemak buku Peraturan Mesyuarat] 

 Timbalan Yang di-Pertua [Datuk Lim Si Cheng]: Kalau tidak ada apa 
nantilah, kalau dapat boleh bangun sekali lagilah. 

 Tuan Nasaruddin bin Hashim: Itu buku lain tu! Buku lain itu, Yang Berhormat 
bagi Ipoh Timor. 

 Tuan Lim Kit Siang: Alright, minta penjelasan boleh? Saya ada check di sini, 
tempat Malaysia ialah 154, mana itu 70. Boleh kata apa sumber, mana indeks supaya 
Dewan ini tidak dikelirukan. Apa badan? 

 Dato' Haji Noh bin Haji Omar: Ini sudah selesai, Yang Berhormat. Saya 
sudah pergi masalah sosial. Yang Berhormat tengok indeks daripada mana? 

 Tuan Lim Kit Siang: [Bercakap tanpa pembesar suara] .... reporter’s paper. 
Adakah reporter’s paper frontier? 

 Dato' Haji Noh bin Haji Omar:  Yalah mungkin badan .... 

 Tuan Lim Kit Siang:   Bukan.  Saya mahu tahu apa sumber itu.  Apa badan 
itu? 

 Dato' Haji Noh bin Haji Omar: Saya sudah cakap itu daripada mana. 

 Timbalan Yang di-Pertua [Datuk Lim Si Cheng]: Yang Berhormat, perkara 
ini sudah selesai tadi. 

 Dato' Haji Noh bin Haji Omar: Saya sudah jawab tadi daripada mana sumber 
yang saya dapat. Yang Berhormat tidak dengar. Kalau Yang Berhormat tidak dengar 
Yang Berhormat tengok Hansard baca besok. Saya sudah bagi tahu tadi. Kalau tidak 
ada saya cabar Yang Berhormat baca Hansard. Saya tidak mahu ulang. Kalau Yang 
Berhormat hendak dengar, dengar betul-betul. 



Dato' Haji Noh bin Haji Omar: Terima kasihlah di atas perangkaan Yang Berhormat bangkitkan, itu saya percaya perangkaan itu lebih banyak kerana bila kata bahasa China, ia termasuk pada surat yang datang dari Hong Kong dan juga bahasa Inggeris dari berbagai-bagai negara yang telah saya nyatakan. Jadi sudah tentu surat khabar ini daripada luar dia akan menggunakan bahasa China atau bahasa Inggeris, sedangkan akhbar yang menggunakan bahasa Melayu ialah akhbar yang dikeluarkan di dalam negara kita atau mungkin yang datang daripada Indonesia. Saya bersetuju dengan pandangan Yang Berhormat bahawa memang kita ingin mendaulatkan bahasa Melayu, tetapi dalam masa yang sama kita juga mengamalkan kebebasan supaya bahasa-bahasa lain juga kita benarkan. Sama jugalah dengan Harakah, Harakah kita lihat patut menggunakan bahasa Melayu sahaja tetapi dalam masa yang sama dia juga menggunakan bahasa Inggeris. Ini tidak bermakna Harakah menyanjung bahasa Inggeris. Itu sebagai contoh Yang Berhormat, jadi menunjukkan bahawa biar banyak bahasa supaya semua orang boleh membaca apa juga berita yang berlaku di sekitar mereka. Tuan Yang di-Pertua, yang kedua ialah masalah sosial. Yang Berhormat bagi Rasah dan Yang Berhormat bagi Padang Terap telah menyentuh mengenai masalah disiplin dan salah laku pelajar-pelajar sekolah. Buat masa ini pihak polis telah diberi peranan untuk membantu pihak sekolah bagi mengatasi masalah ponteng di kalangan pelajar. Oleh itu, pihak polis sedang membantu pihak sekolah untuk mengesan pelajar- pelajar yang ponteng sekolah semasa waktu persekolahan. Timbalan Yang di-Pertua [Datuk Lim Si Cheng]: Yang Berhormat, ada point of order. Peraturan Mesyuarat?. Tuan Lim Kit Siang: 36. Timbalan Yang di-Pertua [Datuk Lim Si Cheng]: 36. Tuan Lim Kit Siang: 36(1)- bahawa perbahasan tidak boleh mengelirukan Dewan ini, oleh kerana beliau kata bahawa tempat.... Timbalan Yang di-Pertua [Datuk Lim Si Cheng]: Yang Berhormat, mana satu Peraturan Mesyuarat?. Tuan Lim Kit Siang: 30.... [Menyemak buku Peraturan Mesyuarat]. Timbalan Yang di-Pertua [Datuk Lim Si Cheng]: Kalau tidak ada apa nantilah, kalau dapat boleh bangun sekali lagilah. Tuan Nasaruddin bin Hashim: Itu buku lain tu! Buku lain itu, Yang Berhormat bagi Ipoh Timor. Tuan Lim Kit Siang: Alright, minta penjelasan boleh? Saya ada check di sini, tempat Malaysia ialah 154, mana itu 70. Boleh kata apa sumber, mana indeks supaya Dewan ini tidak dikelirukan. Apa badan?. Dato' Haji Noh bin Haji Omar: Ini sudah selesai, Yang Berhormat. Saya sudah pergi masalah sosial. Yang Berhormat tengok indeks daripada mana?. Tuan Lim Kit Siang: [Bercakap tanpa pembesar suara] .... reporter's paper. Adakah reporter's paper frontier?. Dato' Haji Noh bin Haji Omar: Yalah mungkin badan .... Tuan Lim Kit Siang: Bukan. Saya mahu tahu apa sumber itu. Apa badan itu?. Dato' Haji Noh bin Haji Omar: Saya sudah cakap itu daripada mana. Timbalan Yang di-Pertua [Datuk Lim Si Cheng]: Yang Berhormat, perkara ini sudah selesai tadi. Dato' Haji Noh bin Haji Omar: Saya sudah jawab tadi daripada mana sumber yang saya dapat. Yang Berhormat tidak dengar. Kalau Yang Berhormat tidak dengar Yang Berhormat tengok Hansard baca besok. Saya sudah bagi tahu tadi. Kalau tidak ada saya cabar Yang Berhormat baca Hansard. Saya tidak mahu ulang. Kalau Yang Berhormat hendak dengar, dengar betul-betul.